दबंग मनचलों ने 11वीं की छात्रा को रास्ते में रोक कर उसके साथ कई बार छेड़खानी की. डरी-सहमी छात्रा ने जब अपने पिता को पूरी घटना बताई, तो उन्होंने मनचलों का विरोध किया. जिस पर शोहदों ने छात्रा के पिता को धमकी दी. बेटी की सुरक्षा को लेकर परेशान पिता जब उसे स्कूल से छोड़कर वापस आ रहे थे तो बाइक सवार मनचलों ने उन्हें रास्ते में रोक लिया और लात-घूंसों और ईंट से जमकर पीटा. यह सारी घटना वहां पर लगे सीसीटीवी कैमरे में कैद हो गई है.